Diari Oficial de la Generalitat Valenciana


Sumari del DOGV 5708, del 21-02-2008 (2008/2043)

RESOLUCIÓ de 23 de gener de 2008, de la Direcció General d'Energia, per la qual s'atorga l'autorització administrativa i l'aprovació del projecte d'execució a l'empresa Serviker 1, SL, per a la construcció d'una central de cogeneració al terme municipal de l'Alcora, província de Castelló. Expedient: ATREGI/2007/28/12.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5708

Data del DOGV
:   21-02-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/2043


Data del document
:   23-01-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Alcora, l'
    * empresa privada
    * subministrament d'energia elèctrica

RESOLUCIÓ de 23 de gener de 2008, de la Direcció General d'Energia, per la qual s'atorga l'autorització administrativa i l'aprovació del projecte d'execució a l'empresa Serviker 1, SL, per a la construcció d'una central de cogeneració al terme municipal de l'Alcora, província de Castelló. Expedient: ATREGI/2007/28/12. [2008/2043]  
Vist l'expedient amb referència ATREGI/2007/28/12 incoat pel Servici Territorial d'Energia de Castelló, a instància de l'empresa Serviker 1, SL, amb domicili als efectes de notificacions en camí Prats, s/núm., 12348 l'Alcora, província de Castelló, relatiu a la sol·licitud de 13 de febrer de 2007 sobre l'autorització administrativa i l'aprovació del projecte d'execució firmat per tècnic competent i visat pel col·legi oficial corresponent en data 12 de febrer de 2007, per a la construcció d'una central de cogeneració en camí Prats, s/núm. 12000 l'Alcora, província de Castelló.  
Vist que de conformitat amb el que preveu el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat es va sotmetre a informació pública la petició efectuada, i es va publicar l'anunci corresponent en el Diari Oficial de la Comunitat Valenciana de 26 d'abril de 2007 i en el Butlletí Oficial de la Província de Castelló de 28 d'abril de 2007.  
Segons consta en l'expedient remés no han sigut presentades al·legacions a la petició efectuada.  
Vist que per part del Servici Territorial d'Energia de Castelló i de conformitat amb el que establix el referit Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre a l'Ajuntament de l'Alcora, únic afectat pel projecte, separata de la part d'este als efectes d'establir les oportunes condicions tècniques.  
En contestació a la mencionada petició l'Ajuntament referit va remetre informe en què manifesta estimar procedent concedir la sol·licitud plantejada.  
Vist que amb data 14 de desembre de 2007, el director territorial de Castelló de la conselleria de Medi Ambient, Aigua, Urbanisme i Habitatge va dictar resolució que concedia a Serviker 1, SL, l'autorització ambiental integrada per a la instal·lació d'una Planta d'Activitat de Producció i Distribució d'Energia Elèctrica per mitjà de cogeneració a l'Alcora (Castelló), i queda inscrita en el Registre General d'Instal·lacions AAI de la Comunitat Valenciana amb el número 110/07/AAI/CV, condicionada al compliment dels requisits que esta conté.  
Vist que el Servici Territorial d'Energia de Castelló, encarregat de la instrucció de l'expedient de sol·licitud, ha informat favorablement esta.  
Vist que l'autorització sol·licitada de la central de Serviker 1, SL, i segons Resolució d'esta Direcció General de 14 de març de 2007, té atorgada la condició d'instal·lació acollida al règim especial i la inscripció prèvia en el Registre d'Instal·lacions de Producció d'Energia Elèctrica en Règim Especial de la Comunitat Valenciana amb el número 2403/07, amb un grup de 14.200 kW, i es troba inclosa en el grup a.1.1 d'acord amb el que establix l'article 2n del Reial Decret 436/2004, de 12 de març (BOE 27.03.2004).  
Vist que, d'acord amb la sol·licitud, el projecte i documentació complementària presentada a este, la finalitat que es perseguix amb la construcció d'esta instal·lació és la de generació d'energia elèctrica i calor per a una fàbrica de ceràmica.  
Atés que la sol·licitud ha complit els tràmits establits en el Reial Decret 661/2007, de 25 de maig, pel qual s'establix la metodologia per a l'actualització i sistematització del règim jurídic i econòmic de l'activitat de producció d'energia elèctrica en règim especial i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés que esta Direcció General d'Energia és competent per a resoldre esta resolució d'acord amb l'article 18 del Reglament Orgànic i Funcional de la conselleria d'Infraestructures i Transport, aprovat pel Decret 117/2007, de 27 de juliol, del Consell de la Generalitat.  
Esta Direcció General d'Energia, resol:  
Primer  
Atorgar l'autorització administrativa a l'empresa Serviker 1, SL, per a la construcció d'una central de cogeneració al camí Prats s/núm., 12833 l'Alcora, província de Castelló, i les característiques principals de la qual estan d'acord amb el que preveu l'article 3 relatiu a la potència de les instal·lacions, són les següents:  
Grup Turboalternador a gas de 14.200 Kwe compost pels elements següents:  
Turbina de Gas TURBOMACH, model TITAN 130-20.501. S Axial.  
Alternador de 17.000 kVA.  
Conductes de recuperació de gasos de fuga de la turbina.  
Pressupost: 4.474.700 euros.  
Esta autorització s'atorga sense perjuí i independentment de les concessions, llicències i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Segon  
Aprovar el projecte d'execució firmat per tècnic competent i visat pel col·legi oficial corresponent en data 12 de febrer de 2007, i sotmetre'l a les condicions següents:  
1. Les obres hauran de realitzar-se d'acord amb el projecte presentat.  
2. El termini d'execució de l'obra serà de sis mesos des de la notificació d'esta resolució. Amb anterioritat a la finalització del dit termini l'empresa autoritzada podrà sol·licitar la seua ampliació per mitjà de sol·licitud motivada davant d'esta Direcció General d'Energia.  
3. El titular de la instal·lació notificarà per escrit al Servici Territorial d'Energia de Castelló el començament dels treballs per a efectuar inspeccions d'estos, en cas de considerar-ho convenient.  
4. El titular donarà compte de l'acabament de les obres al Servici Territorial d'Energia de Castelló, a la qual s'acompanyarà un certificat tècnic de direcció i final d'obra subscrit per tècnic facultatiu competent, en què acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i visat pel col·legi oficial corresponent.  
5. L'administració deixarà sense efecte esta resolució en qualsevol moment en el cas que s'observe l'incompliment de les condicions imposades per esta. En estos supòsits, l'administració, previ l'oportú expedient, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
6. Es tenen per reproduïdes les condicions mediambientals de la Resolució de 14 de desembre de 2007, del director territorial de Castelló, de la conselleria de Medi Ambient, Aigua, Urbanisme i Habitatge per mitjà de la qual es concedix l'autorització ambiental integrada per a la instal·lació d'una Planta d'Activitat de Producció i Distribució d'Energia Elèctrica per mitjà de cogeneració a l'Alcora (Castelló).  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 23 de gener de 2008.- El director general d'Energia: Antonio Cejalvo Lapeña.